CELEX: 32022R0750
Language: et
Date: 2022-02-08 00:00:00
Title: Komisjoni delegeeritud määrus (EL) 2022/750, 8. veebruar 2022, millega muudetakse delegeeritud määruses (EL) 2015/2205 sätestatud regulatiivseid tehnilisi standardeid seoses üleminekuga uutele võrdlusalustele, millele viidatakse teatavates börsivälistes tuletislepingutes (EMPs kohaldatav tekst)

17.5.2022   
               
               
                  ET
               
               
                  Euroopa Liidu Teataja
               
               
                  L 138/6
               
            
         KOMISJONI DELEGEERITUD MÄÄRUS (EL) 2022/750,
         8. veebruar 2022,
         millega muudetakse delegeeritud määruses (EL) 2015/2205 sätestatud regulatiivseid tehnilisi standardeid seoses üleminekuga uutele võrdlusalustele, millele viidatakse teatavates börsivälistes tuletislepingutes
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2012. aasta määrust (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta, (1) eriti selle artikli 5 lõiget 2,
         ning arvestades järgmist:
         
                     (1)
                  
                  
                     Komisjoni delegeeritud määruses (EL) 2015/2205 (2) on muu hulgas sätestatud selliste eurodes (EUR), naelsterlingites (GBP), jeenides (JPY) ja USA dollarites (USD) nomineeritud börsiväliste intressimäära tuletisinstrumentide liigid, mille suhtes kohaldatakse kliiringukohustust. Need liigid hõlmavad ühte eurodes nomineeritud liiki, mis viitab euroala pankadevahelise üleööturu keskmisele aastaintressimäärale (EONIA), ning mitut naelsterlingites, jeenides või USA dollarites nomineeritud liiki, mis viitavad Londoni pankadevahelisele intressimäärale (LIBOR), kuid EONIA ja LIBOR on kaks võrdlusalust, mille kasutamine lõpetatakse.
                  
               
                     (2)
                  
                  
                     EONIAt haldav Euroopa Rahaturgude Instituut teatas, et EONIA kasutamine lõpetatakse 2021. aasta lõpus. LIBORit haldav ICE Benchmark Administrator teatas samuti, et naelsterlingi LIBORi, jeeni LIBORi ja teatavate USA dollari LIBORi konfiguratsioonide kasutamine lõpetatakse 2021. aasta lõpus ning kõigi ülejäänud USA dollari LIBORi konfiguratsioonide avaldamine 2023. aasta juunis. 5. märtsil 2021 kinnitas Ühendkuningriigi finantsinspektsioon, et kõiki LIBORi konfiguratsioone kas ei pakuta enam ühegi halduri poolt või ei ole need enam esinduslikud. Lisaks tegid komisjon, Euroopa Keskpank (EKP pangandusjärelevalve), Euroopa Pangandusjärelevalve (EBA) ja Euroopa Väärtpaberiturujärelevalve (ESMA) ühisavalduse, et kutsuda vastaspooli tungivalt üles lõpetama mis tahes LIBORi konfiguratsioonde, sealhulgas USA dollari LIBORi uutes lepingutes viitemäärana kasutamine niipea kui võimalik ja igal juhul 31. detsembriks 2021.
                  
               
                     (3)
                  
                  
                     Pärast 31. detsembrit 2021 ei saa vastaspooled seega enam teha tehinguid börsiväliste intressimäära tuletisinstrumentidega, mis viitavad EONIA-le, naelsterlingi LIBORile või jeeni LIBORile, sest nende võrdlusaluste kasutamine on lõpetatud, ning eeldatavasti ei tee nad enam tehinguid ka börsiväliste intressimäära tuletisinstrumentidega, mis viitavad USA dollari LIBORile. Sel kuupäeval puudub seega EONIA, naelsterlingi LIBORi ja jeeni LIBORiga seotud tuletisinstrumentidel maht ja likviidsus ning kesksed vastaspooled ei kliiri neid tehinguid. Samal kuupäeval ei tohiks USA dollari LIBORiga seotud tuletisinstrumentidel enam olla olulist likviidsust. Seepärast ei vasta praegu kliiringukohustuse kohaldamisalasse kuuluvad tuletisinstrumentide liigid, mis viitavad EONIA-le, naelsterlingi LIBORile või jeeni LIBORile, enam kahele määruses (EL) nr 648/2012 sätestatud kliiringukohustusega seotud tingimusele, milleks on piisav likviidsuse tase ja kliirimine tegevusloa saanud või tunnustatud keskse vastaspoole poolt, samal ajal kui sellised praegu kliiringukohustuse kohaldamisalasse kuuluvad tuletisinstrumentide liigid, mis viitavad USA dollari LIBORile, ei vasta enam ühele määruses (EL) nr 648/2012 sätestatud kliiringukohustuse kohaldamise tingimusele, milleks on piisav likviidsuse tase. Sellest järeldub, et need liigid tuleks kliiringukohustuse kohaldamisalast välja jätta.
                  
               
                     (4)
                  
                  
                     Reguleerivad asutused ja turuosalised on tegelenud nende valuutade asendusmäärade, eelkõige uute riskivabade intressimäärade väljatöötamisega, mida kasutatakse nüüd võrdlusalustena finantsinstrumentides ja -lepingutes. Eelkõige avaldatakse vastavalt euro, USA dollari, naelsterlingi ja jeeni kohta järgmised riskivabad intressimäärad: euro lühiajaline intressimäär (€STR), Secured Overnight Financing Rate (SOFR), Sterling Over Night Index Average (SONIA) ja Tokyo Overnight Average Rate (TONA). Mis puudutab täpsemalt börsiväliste tuletisinstrumentide turgu, siis nüüd kauplevad vastaspooled €STRi, SOFRi, SONIA ja TONAga seotud börsiväliste intressimäära tuletislepingutega ning neid kliiritakse teatavates kesksetes vastaspooltes.
                  
               
                     (5)
                  
                  
                     ESMAt on teavitatud selliste börsiväliste intressimäära tuletisinstrumentide liikidest, mis viitavad €STRile, SOFRile, SONIA-le või TONA-le ning mille kliirimiseks on teatavatel kesksetel vastaspooltel luba. ESMA on iga liigi puhul hinnanud kriteeriumeid, mis on olulised nende suhtes kliiringukohustuse kohaldamiseks, sealhulgas standardimise määr, maht ja likviidsus ning hinnateabe kättesaadavus. Pidades silmas üldist eesmärki vähendada süsteemset riski, on ESMA määranud kindlaks börsiväliste intressimäära tuletisinstrumentide liigid, milles viidatakse mõnele riskivabale intressimäärale ja mille suhtes tuleks kohaldada kliiringukohustust vastavalt määruses (EL) nr 648/2012 sätestatud menetlusele. Need liigid peaksid seega kuuluma kliiringukohustuse kohaldamisalasse.
                  
               
                     (6)
                  
                  
                     Üldiselt on eri vastaspooltel on vaja erineva pikkusega tähtaega, et võtta vajalikud meetmed oma selliste börsiväliste intressimäära tuletisinstrumentide kliirimiseks, mille suhtes kohaldatakse kliiringukohustust. Käesoleval juhul on aga vastaspooltel olnud aega valmistuda uutele võrdlusalustele üleminekuks ning EONIA, euro LIBORi, naelsterlingi LIBORi ja jeeni LIBORi kasutamise kavandatud lõpetamiseks 2021. aasta lõpus, sealhulgas seoses kliirimiskorraga. Vastaspoolte puhul, kelle suhtes juba kohaldatakse kliiringukohustust ja kes kliirivad eurodes või naelsterlingites nomineeritud börsiväliseid intressimäära tuletisinstrumente, ei nõua nende valuutade uutele riskivabadele intressimääradele viitavate liikide kliirimine nende kliirimislepingutes või -protsessides olulisi muudatusi või ei nõua üldse muudatusi. Kui vastaspooled on kehtestanud kliirimiskorra eurodes või naelsterlingites nomineeritud börsiväliste intressimäära tuletisinstrumentide kliirimiseks, ei ole nendes valuutades riskivabadele intressimääradele viitavate börsiväliste intressimäära tuletisinstrumentide kliirimiseks vaja kehtestada ja rakendada uut kliirimiskorda, nagu see oli siis, kui nad alustasid nendes vääringutes nomineeritud börsiväliste intressimäära tuletisinstrumentide kliirimist. Kuna selliste tuletisinstrumentide kliirimine, mis viitavad uutele riskivabadele intressimääradele, on osa suuremast rakendusettevalmistusest EONIA-lt ja LIBORilt ja uutele võrdlusalustele üleminekuks, ei ole vaja kehtestada täiendavat üleminekuperioodi, et tagada selle kohustuse nõuetekohane ja õigeaegne täitmine. Muudatusi, mis on tehtud selleks, et võtta kasutusele uued börsiväliste intressimäära tuletisinstrumentide liigid, mis viitavad riskivabadele intressimääradele ning on nomineeritud eurodes ja naelsterlingites, tuleks hakata kohaldama alates käesoleva määruse jõustumise kuupäevast.
                  
               
                     (7)
                  
                  
                     Pärast komisjoni, ESMA, EKP pangandusjärelevalve ja EBA ühisavaldust, milles kutsuti vastaspooli tungivalt üles lõpetama uutes lepingutes mis tahes LIBORi konfiguratsioonide kasutamine viitemäärana niipea kui võimalik ja igal juhul 31. detsembriks 2021, on vastaspooled pidanud kavandama USA dollari LIBORile viitamise lõpetamist, sealhulgas seoses kliirimiskorraga. Ka USA dollari puhul kehtivad samad kaalutlused seoses nende vastaspoolte, kellel on kliirimiskord teatavas valuutas nomineeritud börsiväliste intressimäära tuletisinstrumentide jaoks, suutlikkusega kohandada seda korda üsna lühikese aja jooksul, et kliirida börsiväliseid intressimäära tuletisinstrumente, mis viitavad samas valuutas riskivabadele intressimääradele, kuid mõningate lisaelementide tõttu ei ole nende ettevalmistused USA dollari puhul veel nii kaugele jõudnud. Eelkõige ei ole kesksed vastaspooled veel teatanud, millal nad konverteerivad praegu kliiritavad börsivälise intressimäära tuletisinstrumendid, mis viitavad USA dollari LIBORile, börsivälisteks intressimäära tuletisinstrumentideks, mis viitavad SOFRile, ning samuti ei ole veel selge, kuidas kohandatakse nende tuletisinstrumentide puhul kohustuslikku kliirimist siseturul. Seetõttu vajavad vastaspooled rohkem aega, et valmistuda USA dollari riskivabale intressimäärale viitavate börsiväliste intressimäära tuletisinstrumentide kliiringukohustuseks, ning seega on vaja kehtestada täiendav üleminekuperiood, et tagada selle kohustuse nõuetekohane ja õigeaegne täitmine. Muudatusi, mis on tehtud selleks, et võtta kasutusele uued börsiväliste intressimäära tuletisinstrumentide liigid, mis viitavad riskivabale intressimäärale ja on nomineeritud USA dollarites, tuleks hakata kohaldama kolm kuud pärast käesoleva määruse jõustumise kuupäeva.
                  
               
                     (8)
                  
                  
                     EONIA, naelsterlingi LIBORi ja jeeni LIBORi kasutamise lõpetamine on kavandatud 2021. aasta lõppu, nii et alates 3. jaanuarist 2022 ei ole võimalik kõnealustele võrdlusalustele viitavate börsiväliste intressimäära tuletisinstrumentidega kaubelda ega neid kliirida. Pärast komisjoni, ESMA, EKP pangandusjärelevalve ja EBA ühisavaldust, milles kutsuti vastaspooli tungivalt üles lõpetama uutes lepingutes mis tahes LIBORi konfiguratsioonide kasutamine viitemäärana niipea kui võimalik ja igal juhul 31. detsembriks 2021, eeldatakse, et vastaspooled ei kauple USA dollari LIBORile viitavate börsiväliste intressimäära tuletusinstrumentidega ega kliiri neid alates 3. jaanuarist 2022. Selle asemel kauplevad vastaspooled alates 3. jaanuarist 2022 muude börsiväliste intressimäära tuletisinstrumentidega, eelkõige börsiväliste intressimäära tuletisinstrumentidega, mis viitavad riskivabadele intressimääradele, ja kliirivad neid. Käesolev määrus peaks seega jõustuma viivitamata pärast selle avaldamist.
                  
               
                     (9)
                  
                  
                     Seepärast tuleks delegeeritud määrust (EL) 2015/2205 vastavalt muuta.
                  
               
                     (10)
                  
                  
                     Käesolev määrus põhineb ESMA poolt komisjonile esitatud regulatiivsete tehniliste standardite eelnõul.
                  
               
                     (11)
                  
                  
                     ESMA on korraldanud käesoleva määruse aluseks olevate regulatiivsete tehniliste standardite eelnõude kohta avalikud konsultatsioonid, analüüsinud potentsiaalseid seonduvaid kulusid ja tulusid ning küsinud nõu Euroopa Parlamendi ja nõukogu määruse (EL) nr 1095/2010 (3) artikli 37 kohaselt moodustatud väärtpaberituru sidusrühmade kogult ning konsulteerinud Euroopa Süsteemsete Riskide Nõukoguga,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2015/2205 muutmine
            Delegeeritud määrust (EL) 2015/2205 muudetakse järgmiselt.
            
                        (1)
                     
                     
                        Artiklit 3 muudetakse järgmiselt:
                        
                                    (a)
                                 
                                 
                                    lisatakse lõiked 1a ja 1b:
                                    
                                       „1a.   Erandina lõikest 1 jõustub lisa tabeli 4 ridades D.4.1 ja D.4.2 sätestatud börsiväliste tuletisinstrumentide liikidesse kuuluvate lepingute puhul kliiringukohustus 18. mail 2022.
                                    
                                    
                                       1b.   Erandina lõikest 1 jõustub lisa tabeli 4 reas D.4.3 sätestatud börsiväliste tuletisinstrumentide liiki kuuluvate lepingute puhul kliiringukohustus 18. augustil 2022“;
                                    
                                 
                              
                                    (b)
                                 
                                 
                                    lõike 2 esimene lõik asendatakse järgmisega:
                                    „Lisas sätestatud börsiväliste tuletisinstrumentide liikidesse kuuluvate lepingute puhul, mille on sõlminud samasse gruppi kuuluvad vastaspooled, kellest üks on asutatud kolmandas riigis ja teine liidus, jõustub kliiringukohustus erandina lõigetest 1, 1a ja 1b järgmistel kuupäevadel:
                                    
                                                (a)
                                             
                                             
                                                30. juunil 2022, kui määruse (EL) nr 648/2012 artikli 4 kohaldamise eesmärgil ei ole asjaomase kolmanda riigi suhtes võetud vastu kõnealuse määruse artikli 13 lõike 2 kohast samaväärsust kinnitavat otsust, mis hõlmab käesoleva määruse lisas osutatud börsiväliseid tuletislepinguid;
                                             
                                          
                                                (b)
                                             
                                             
                                                järgmistest kuupäevadest hilisem, kui määruse (EL) nr 648/2012 artikli 4 kohaldamise eesmärgil on võetud asjaomase kolmanda riigi suhtes kõnealuse määruse artikli 13 lõike 2 alusel vastu samaväärsust kinnitav otsus, mis hõlmab käesoleva määruse lisas osutatud börsiväliseid tuletislepinguid:
                                                
                                                            i)
                                                         
                                                         
                                                            60 päeva pärast seda, kui jõustub määruse (EL) nr 648/2012 artikli 4 kohaldamise eesmärgil kõnealuse määruse artikli 13 lõike 2 alusel asjaomase kolmanda riigi suhtes vastu võetud samaväärsust kinnitav otsus, mis hõlmab käesoleva määruse lisas osutatud börsiväliseid tuletislepinguid;
                                                         
                                                      
                                                            ii)
                                                         
                                                         
                                                            kuupäev, mil lõike 1 kohaselt jõustub kliiringukohustus.“;
                                                         
                                                      
                                          
                              
                                    (c)
                                 
                                 
                                    lõige 3 asendatakse järgmisega:
                                    
                                       „3.   Erandina lõigetest 1, 1a, 1b ja 2 jõustub lisas sätestatud börsiväliste tuletisinstrumentide liikidesse kuuluvate lepingute puhul kliiringukohustus 18. veebruarist 2022, kui on täidetud järgmised tingimused:
                                       
                                                   (a)
                                                
                                                
                                                   kliiringukohustust ei ole 18. veebruariks 2021 tekkinud;
                                                
                                             
                                                   (b)
                                                
                                                
                                                   lepingute uuendamise ainus eesmärk on asendada Ühendkuningriigis asutatud vastaspool liikmesriigis asutatud vastaspoolega.“
                                                
                                             
                                 
                              
                  
                        (2)
                     
                     
                        Lisa asendatakse käesoleva määruse lisas esitatud tekstiga.
                     
                  
         
            Artikkel 2
            Jõustumine
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 201, 27.7.2012, lk 1.
         
            (2)  Komisjoni 6. augusti 2015. aasta delegeeritud määrus (EL) 2015/2205, millega täiendatakse Euroopa Parlamendi ja nõukogu määrust (EL) nr 648/2012 kliiringukohustust käsitlevate regulatiivsete tehniliste standarditega (ELT L 314, 1.12.2015, lk 13).
         
            (3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
      
      
         
            LISA
            
               
                  
                     „LISA
                     Börsiväliste intressimäära tuletisinstrumentide liigid, mille suhtes kohaldatakse kliiringukohustust
                     
                        Tabel 1
                     
                     
                        Baasvahetustehingute liigid
                     
                     
                                 Tunnus
                              
                              
                                 Liik
                              
                              
                                 Võrdlusindeks
                              
                              
                                 Arveldusvaluuta
                              
                              
                                 Tähtaeg
                              
                              
                                 Arveldusvaluuta liik
                              
                              
                                 Vaba valik
                              
                              
                                 Tingliku väärtuse liik
                              
                           
                                 A.1.1
                              
                              
                                 baas
                              
                              
                                 Euribor
                              
                              
                                 EUR
                              
                              
                                 28P–50A
                              
                              
                                 üks valuuta
                              
                              
                                 ei
                              
                              
                                 konstantne või muutuv
                              
                           
                        
                     
                        Tabel 2
                     
                     
                        Intressimäärade vahetustehingute liigid, mille puhul fikseeritud intressimäär asendatakse ujuva intressimääraga (Fixed-to-Float)
                     
                     
                                 Tunnus
                              
                              
                                 Liik
                              
                              
                                 Võrdlusindeks
                              
                              
                                 Arveldusvaluuta
                              
                              
                                 Tähtaeg
                              
                              
                                 Arveldusvaluuta liik
                              
                              
                                 Vaba valik
                              
                              
                                 Tingliku väärtuse liik
                              
                           
                                 A.2.1
                              
                              
                                 Fixed- to-Float
                              
                              
                                 Euribor
                              
                              
                                 EUR
                              
                              
                                 28P–50A
                              
                              
                                 üks valuuta
                              
                              
                                 ei
                              
                              
                                 konstantne või muutuv
                              
                           
                        
                     
                        Tabel 3
                     
                     
                        Intressiforvardite liigid
                     
                     
                                 Tunnus
                              
                              
                                 Liik
                              
                              
                                 Võrdlusindeks
                              
                              
                                 Arveldusvaluuta
                              
                              
                                 Tähtaeg
                              
                              
                                 Arveldusvaluuta liik
                              
                              
                                 Vaba valik
                              
                              
                                 Tingliku väärtuse liik
                              
                           
                                 A.3.1
                              
                              
                                 FRA
                              
                              
                                 Euribor
                              
                              
                                 EUR
                              
                              
                                 3P–3A
                              
                              
                                 üks valuuta
                              
                              
                                 ei
                              
                              
                                 konstantne või muutuv
                              
                           
                        
                     
                        Tabel 4
                     
                     
                        Üleööintressi-vahetustehingute liigid
                     
                     
                                 Tunnus
                              
                              
                                 Liik
                              
                              
                                 Võrdlusindeks
                              
                              
                                 Arveldusvaluuta
                              
                              
                                 Tähtaeg
                              
                              
                                 Arveldusvaluuta liik
                              
                              
                                 Vaba valik
                              
                              
                                 Tingliku väärtuse liik
                              
                           
                                 A.4.2
                              
                              
                                 OIS
                              
                              
                                 FedFunds
                              
                              
                                 USD
                              
                              
                                 7P–3A
                              
                              
                                 üks valuuta
                              
                              
                                 ei
                              
                              
                                 konstantne või muutuv
                              
                           
                                 D.4.1
                              
                              
                                 OIS
                              
                              
                                 €STR
                              
                              
                                 EUR
                              
                              
                                 7P–3A
                              
                              
                                 üks valuuta
                              
                              
                                 ei
                              
                              
                                 konstantne või muutuv
                              
                           
                                 D.4.2
                              
                              
                                 OIS
                              
                              
                                 SONIA
                              
                              
                                 GBP
                              
                              
                                 7P–50A
                              
                              
                                 üks valuuta
                              
                              
                                 ei
                              
                              
                                 konstantne või muutuv
                              
                           
                                 D.4.3
                              
                              
                                 OIS
                              
                              
                                 SOFR
                              
                              
                                 USD
                              
                              
                                 7P–3A
                              
                              
                                 üks valuuta
                              
                              
                                 ei
                              
                              
                                 konstantne või muutuv
                              
                           
               “